Carum carvi


Carum carvi 
Pianta erbosa bienal, a lë scond ann a drissa na gamba àuta fin a 80 cm., ramificà dzortut ant la part d'an sù. Feuje basaj tripënnà, feuje superior bipënnà. Rape ëd fior a parapieuva, fior con na desen-a ëd fiorin-e.

Ambient 
A chërs ant ij pòst erbos e ant ij pra ëd mntagna, da 800 fin a 2200 m., a fioriss da giugn a aost.

Proprietà 
A l'ha ëd proprietà aromatisante, aperitive, digestive. As dòvra dzortut le smens, e a son stàite demostrà dle proprietà antibiòtiche.

Cusin-a 
Le feuje giovo a dan savor a salade, mneste e vërdure. Le smens, a son motobin aromatiche, e a son mës-cià a la farin-a për preparé doss e panin e ëdcò quaich formagg. A son andispensàbij për la preparassion dël licor Kümmel.

Arferiment bibliogràfich për chi a veul fé dj'arserche pì ancreuse 

 Carum carvi L.

Erbe aromàtiche
Carum